Poznámky k účtovnej závierke k 31.12.2013
A. Všeobecné údaje

1. Obchodné meno a sídlo spoločnosti:

Spoločnosť Piesky, spol. s r.o. bola založená 7.6.1994 a do obchodného registra bola zapísaná 7.10.1994 (Obchodný register Okresného súdu Bratislava I v Bratislave, oddiel Sro, vložka 7667/B). 

Dňa 2.2.2011 bola do Obchodného registra zapísaná zmena obchodného mena a sídla spoločnosti:

Pôvodné obchodné meno a sídlo :                        Nové obchodné meno a sídlo :                                         
Piesky, spol. s r.o.                                                  ALAS DEVÍN, s.r.o. 
Narcisova 803/40                                                   Polianky 23
Bratislava 821 01                                                    841 01 Bratislava
2.   Hlavnými činnosťami spoločnosti sú:
· banská činnosť a činnosť vykonávaná banským spôsobom

· kúpa tovaru za účelom jeho konečného predaja spotrebiteľovi /maloobchod/ alebo za účelom predaja iným prevádzkovateľom živnosti /veľkoobchod/
3.    Štatutárny orgán:
   
                   Ing. Rostislav Fojtů – konateľ

                              Ing. Vladimír Polák – konateľ 

Rozhodnutím jediného spoločníka vo frome notárskej zápisnice zo dňa 11.10.2012 bola vykonaná zmena konateľov spoločnosti. Do obchodného registra bola zmena zapísaná od  26.10.2012.

4.
Účtovná závierka spoločnosti k 31. decembru 2013 je zostavená ako riadna účtovná závierka podľa § 17 ods. 6 zákona NR SR č. 431/2002  Z.z.o účtovníctve, za účtovné obdobie od 1. januára 2013 do 31. decembra 2013 za predpokladu nepretržitého trvania spoločnosti .
B. Informácie o účtovných metódach a všeobecných účtovných zásadách
(a) Pohľadávky

Pohľadávky sa pri ich vzniku oceňujú ich nominálnou hodnotou. 

(b) Peňažné prostriedky a ceniny

Peňažné prostriedky a ceniny sa oceňujú ich nominálnou hodnotou. 
(c) Rezervy

Rezervy sa oceňujú vo výške potrebnej na krytie známych rizík alebo strát z podnikania.

(d) Záväzky

Záväzky sa oceňujú ich nominálnou hodnotou.

(e) Cudzia mena

Majetok a záväzky vyjadrené v cudzej mene sa prepočítavajú na EUR referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu a v účtovnej závierke platným ku dňu, ku ktorému sa zostavuje, a účtujú sa s vplyvom na výsledok hospodárenia.
(f) Výnosy

Tržby za vlastné výkony a tovar neobsahujú daň z pridanej hodnoty. Taktiež sú znížené o zľavy a zrážky (rabaty, bonusy, skontá, dobropisy a pod.) bez zreteľa na to, či zákazník mal vopred na zľavu nárok, alebo či ide o zľavu dodatočne uznanú.

C. Doplňujúce informácie k súvahe a výkazu ziskov a strát

1. Skutočnosti, ktoré nastali pod dni, ku ktorému sa zostavuje účtovná závierka
Spoločnosť v období odo dňa, ku ktorému sa zostavuje účtovná závierka do dňa zostavenia účtovnej závierky nezaznamenala skutočnosti, ktoré by zapríčinili pokles alebo zvýšenie trhovej ceny majetku, zmenili by výšku rezerv a opravných položiek, nezmenila spoločníkov. Neplánuje sa predaj spoločnosti, ani jej časti, neplánuje sa zmena právnej formy, resp. zlúčenie, splynutie alebo rozdelenie. 

2. Podmienené záväzky a podmienený majetok
Spoločnosť nemá podmienené záväzky vyplývajúce zo súdnych rozhodnutí, zmlúv, záruk. 

